CUPRINS

1. Introducere 3

2. Situația fondului la 31 decembrie 2010 4

2.1. Fluxurile financiare ale fondului 4

2.2. Prezentarea conturilor 5

2.3. Situația financiară preconsolidată a Fondului de garantare la 31 decembrie 2010 5

2.3.1. Fondul de garantare: Bilanț preconsolidat 7

2.3.2. Fondul de garantare: Contul de rezultate economice preconsolidat 10

3. Resursele fondului și plățile din resursele fondului 13

3.1. Temeiul juridic pentru plățile din bugetul general la Fondul de garantare 13

3.2. Plăți efectuate în cursul exercițiului financiar din bugetul general și la bugetul general 13

3.2.1. Provizionarea fondului 13

3.2.2. Dobânzi din investirea activelor lichide ale fondului 13

3.2.2.1. Politica de investiții 13

3.2.2.2. Performanța 14

3.2.2.3. Venituri din dobânzi 14

3.3. Sume recuperate de la debitorii care nu și-au achitat datoriile 15

4. Datoriile fondului 15

4.1. Plăți în caz de nerespectare a obligațiilor de plată 15

4.2. Remunerația BEI 15

Introducere

Regulamentul (CE, Euratom) nr. 480/2009 al Consiliului din 25 mai 2009[1] (versiune codificată) prevede constituirea unui Fond de garantare pentru acțiuni externe (denumit în continuare „fondul”) ale cărui resurse se utilizează pentru plata creditorilor Uniunii, în cazul neîndeplinirii obligațiilor de plată de către beneficiarii unor împrumuturi acordate sau garantate de Uniunea Europeană. În conformitate cu articolul 7 din regulament, Comisia a încredințat Băncii Europene de Investiții (BEI) gestiunea financiară a fondului, în cadrul unui acord semnat între Comunitate și BEI la Bruxelles, la 23 noiembrie 1994, și la Luxemburg, la 25 noiembrie 1994 (denumit în continuare „acordul”).

În temeiul articolului 8 alineatul (2) din respectivul acord, până la data de 1 martie a fiecărui an, BEI trebuie să transmită Comisiei un raport anual privind situația fondului și gestionarea acestuia („Situația rezultatelor financiare”), precum și situația financiară a fondului pentru anul precedent („Situația financiară a fondului”). Mai multe detalii privind raportul pentru anul 2010 se regăsesc în documentul de lucru al serviciilor Comisiei.

În plus, în conformitate cu articolul 8 din regulament, Comisia trebuie să înainteze Parlamentului European, Consiliului și Curții de Conturi un raport privind situația fondului și gestionarea acestuia pentru fiecare exercițiu financiar, până la data de 31 mai a următorului exercițiu financiar.

SITUAțIA FONDULUI LA 31 DECEMBRIE 2010

Situația fondului este reprezentată de suma tuturor fluxurilor financiare începând cu înființarea fondului în 1994.

Fluxurile financiare ale fondului

Situația fondului este prezentată în conformitate cu Standardele Internaționale de Raportare Financiară (IFRS) la încheierea exercițiului financiar 2010.

Valoarea totală a fondului era de 1 347 330 925,77 EUR (a se vedea secțiunea 3 din documentul de lucru al serviciilor Comisiei: Situația financiară a fondului la 31 decembrie 2010, comunicată de BEI). Această sumă reprezintă valoarea fluxurilor de la crearea fondului:

Fondul de garantare | Sumă |

Plăți efectuate din buget către fond | + EUR 2 985 684 500, 00 |

Rezultatele nete ale exercițiilor succesive | + EUR 760 201 245, 08 |

Sumele recuperate ca urmare a nerespectării obligațiilor de plată aferente plăților efectuate din fond | + EUR 576 705 008, 19 |

Cheltuieli de gestionare și de audit ale BEI înregistrate în 2010[2], corespunzătoare plăților de efectuat în 2011 | + EUR 747 058, 18 |

Comisioanele percepute pentru sume recuperate cu întârziere în 2002 | + EUR 5 090 662, 91 |

Ajustările datorate aplicării IFRS pentru evaluarea portofoliului fondului (a se vedea rubrica „Rezerve” din pasivul bilanțului Fondului de garantare, secțiunea 3 din documentul de lucru al serviciilor Comisiei) | - EUR 1 845 165, 61 |

Minus resursele utilizate ale fondului | - EUR 477 860 856, 19 |

Minus viramentele succesive ale excedentului fondului către bugetul general al Uniunii Europene și rambursările acordate ca urmare a aderării țărilor candidate la UE | - EUR 2 501 391 526, 79 |

Valoarea contabilă a fondului la 31 decembrie 2010 | EUR 1 347 330 925, 77 |

Conform articolului 5 din regulament, suma care urmează să fie transferată de la buget la fond în exercițiul n + 1 se calculează, la începutul exercițiului n, ca diferența dintre valoarea prevăzută și valoarea activelor nete ale fondului la sfârșitul exercițiului n - 1.

La 31 decembrie 2010, valoarea activelor nete ale fondului (adică resursele nete de numerar ale fondului) totaliza 1 485 463 867,59 EUR. Aceasta reprezintă valoarea contabilă a fondului, adică 1 347 330 925,77 EUR minus cheltuielile BEI și cheltuielile de audit în valoare de 747 058,18 EUR, din care 715 037,50 EUR cheltuieli de gestionare (remunerația BEI pe 2010) și transferul de la buget al sumei de 138 880 000,00 EUR, astfel cum s-a stabilit în 2010 pentru bugetul pe 2011[3].

Articolul 3 din regulament[4] prevede pentru fond suma țintă de 9% din totalul obligațiilor de capital neachitate, rezultate din fiecare operațiune, la care se adaugă dobânda neplătită datorată.

La 31 decembrie 2010, valoarea operațiunilor restante de împrumut și de garantare a împrumuturilor în favoarea țărilor terțe, majorată cu dobânzile aferente, se ridica la 19 395 882 340,31 EUR, din care 137 336 644,89 EUR reprezentau dobânzi acumulate. Raportul dintre activele nete ale fondului, în valoare de 1 485 463 867,59 EUR, și obligațiile de capital neachitate menționate în regulament era de 7,7 %. Întrucât această valoare este inferioară obiectivului de 9% din soldul total al operațiunilor de garantare (rotunjit la 1 745,63 milioane EUR), trebuie efectuată o plată din bugetul general al Uniunii Europene către fond, astfel cum este prevăzut în articolul 5 din regulament. Suma care trebuie inclusă în 2011 în proiectul de buget pentru 2012 cu titlu de provizion este de 260 170 000,00 EUR.

Prezentarea conturilor

Întrucât Comisia a hotărât ca prezentarea conturilor sale să se efectueze conform unor noi norme contabile bazate pe principiile IPSAS[5]/IFRS, situațiile financiare preconsolidate ale fondului au fost, de asemenea, întocmite în conformitate cu respectivele principii, astfel cum este explicat în documentul de lucru al serviciilor Comisiei.

Situația financiară preconsolidată a Fondului de garantare la 31 decembrie 2010

Se pregătește o situație financiară preconsolidată a fondului, pentru a include operațiunile contabile care nu intră în situația financiară a fondului pregătită de BEI (a se vedea documentul de lucru al serviciilor). Necesitatea de a include astfel de operațiuni este consecința seriei succesive de neîndeplinire a obligațiilor de plată apărute de la înființarea fondului. Dacă beneficiarul unei operațiuni de împrumut garantate de fond se află în situația de a nu respecta obligațiile de plată, bilanțul preconsolidat trebuie să includă arieratele datorate plus dobânzile cumulate aferente întârzierilor de plată, precum și alte conturi de regularizare[6], până la rambursarea completă a sumelor datorate fondului. Astfel, la finele exercițiului financiar, se va obține o serie completă de situații financiare pentru fond, care vor fi integrate în bilanțul consolidat al UE. La 31 decembrie 2010, nu exista nicio nerespectare a obligațiilor de plată. Prin urmare, suma totală indicată în bilanțul preconsolidat se ridică la 1 347 330 925,77 EUR.

Notele prezintă în detaliu principalele schimbări survenite în prezentarea conturilor, permițând astfel realizarea unei comparații cu cifrele din situația financiară a BEI, prezentată în documentul de lucru al serviciilor Comisiei.

Fondul de garantare: Bilanț preconsolidat

Bilanțul preconsolidat constă din pregătirea unui bilanț în vederea consolidării lui în cadrul conturilor consolidate ale UE. Principalele modificări sunt explicate în notele la bilanț.

Bilanț: Activ (EUR) | 2010 | 2009 |

Active curente |

Creanțe pe termen scurt |

Altele | 3 626,09 |

Investiții pe termen scurt | 1 153 319 651,66 | 1 049 413 310,19 |

Portofoliul AFS[7] – costuri | 1 134 968 726,10 | 1 004 786 115,50 |

Portofoliul activelor disponibile pentru vânzare – diferență actuarială | -1 355 359,96 | -3 096 484 ,22 |

Portofoliul activelor disponibile pentru vânzare - ajustare la valoarea justă | -1 888 129,14 | 27 525 747,60 |

Portofoliul activelor disponibile pentru vânzare - acumulări | 21 594 414,66 | 20 197 940,31 |

Portofoliul activelor disponibile pentru vânzare - depreciere |

Numerar și echivalente de numerar | 194 011 274,11 | 191 080 815,35 |

Conturile operațiunilor curente | 1 426 322,04 | 1 078 498,12 |

Depozite pe termen scurt – nominal | 123 637 000,00 | 153 300 000,00 |

Dobânzi aferente depozitelor pe termen scurt | 155 055,48 | 113 282,91 |

Alte echivalente de numerar - costuri | 68 708 475,06 | 36 554 203,91 |

Dobânzi aferente altor echivalente de numerar | 84 421,53 | 34 830,41 |

Total active curente | 1 347 330 925 77 | 1 240 497 760 63 |

TOTAL | 1 347 330 925 77 | 1 240 497 760 63 |

Bilanț: Pasiv (EUR) | 2010 | 2009 |

A. CAPITAL PROPRIU |

Capital (Fondul de garantare) | 484 292 973,21 | 390 482 973,21 |

Plăți de la buget | 484 292 973,21 | 390 482 973,21 |

(excedent care trebuie vărsat la buget) |

Rezerve | -1 845 165,61 | 27 678 560,35 |

Prima aplicare – rezervă de valoare justă | 42 963,53 | 152 812,75 |

Variația valorii juste a activelor disponibile pentru vânzare | -1 888 129,14 | 27 525 747,60 |

Excedent/deficit acumulat | 821 618 687,47 | 780 668 814,11 |

Rezultate reportate | 821 618 687,47 | 780 668 814,11 |

Rezultatul economic al exercițiului | 42 517 372,53 | 40 949 873,36 |

Total capital propriu | 1 346 583 867,60 | 1 239 780 221,03 |

B. PASIVE CIRCULANTE |

Datorii pe termen scurt | 747 058,17 | 717 539,60 |

Altele | 747 058,17 | 717 539,60 |

Total pasive curente | 747 058,17 | 717 539,60 |

TOTAL | 1 347 330 925,77 | 1 240 497 760,63 |

Note privind bilanțul

- Rubrica „Creanțe pe termen scurt/altele” se referă la valoarea resurselor utilizate ale fondului care sunt în prezent datorate. Aceasta cuprinde capitalul, dobânda și penalizările datorate bugetului Uniunii Europene ca urmare a eliberării garanției fondului.

- Diferența dintre „excedentul acumulat” la capitaluri proprii și situația financiară a fondului, prezentată în documentul de lucru al serviciilor Comisiei, se explică prin rambursările succesive către fond a resurselor utilizate și a penalizărilor.

- Rubrica „Conturi creditoare/altele” include, în 2010, comisionul de administrare al BEI și regularizarea cheltuielilor de recuperare datorate BEI în urma plății penalizărilor datorate fondului.

Fondul de garantare: Contul de rezultate economice preconsolidat

La fel ca și în cazul bilanțului, contul de rezultate economice preconsolidat este pregătit în vederea includerii în conturile consolidate ale UE. Principalele ajustări sunt explicate în nota la contul de rezultate economice preconsolidat.

Fond de garantare - Cont de rezultate economice preconsolidat (EUR) | 2010 | 2009 |

Venituri din operațiuni financiare | 43 367 717,93 | 41 753 692,10 |

Venituri din dobânzi |

Venituri din dobânzi aferente numerarului și echivalentelor de numerar | 1 359 361,52 | 3 496 637,06 |

Venituri din dobânzi aferente activelor disponibile pentru vânzare | 40 351 233,09 | 38 180 007,32 |

Alte venituri din dobânzi | 80 574,54 | 77 047,72 |

Venituri din diferențe de curs valutar |

Venituri din vânzarea activelor disponibile pentru vânzare | 1 576 548,78 |

Venituri din provizioane pentru deprecierea activelor disponibile pentru vânzare |

Alte venituri financiare |

Cheltuieli cu operațiunile financiare | -850 345,40 | -803 818,74 |

Cheltuieli privind dobânzile |

Cheltuieli privind dobânzile aferente numerarului și echivalentelor de numerar |

Cheltuieli din diferențe de curs valutar |

Pierderi realizate din vânzarea activelor disponibile pentru vânzare |

Cheltuieli privind provizioanele pentru deprecierea activelor disponibile pentru vânzare |

Alte cheltuieli financiare | -850 345,40 | -803 818,74 |

din care: comisioane de administrare | -715 037,50 | -687 539,60 |

EXCEDENT DIN ACTIVITĂȚILE DE NE-EXPLOATARE | 42 517 372,53 | 40 949 873,36 |

EXCEDENT DIN ACTIVITĂȚI OBIȘNUITE |

Venituri extraordinare |

Cheltuieli extraordinare |

EXCEDENT DIN ELEMENTE EXTRAORDINARE |

REZULTATUL ECONOMIC AL EXERCIȚIULUI | 42 517 372,53 | 40 949 873,36 |

Notă la contul de rezultate economice preconsolidat:

Rubrica „Conturi creditoare/altele” include, în 2010, comisionul de administrare al BEI și regularizarea cheltuielilor de recuperare datorate BEI în urma plății penalizărilor datorate fondului.

RESURSELE FONDULUI șI PLățILE DIN RESURSELE FONDULUI

În această secțiune sunt explicate fluxurile financiare la intrarea sau la ieșirea din fond.

Temeiul juridic pentru plățile din bugetul general la Fondul de garantare

Regulamentul privind fondul a fost modificat în 2007[8], pentru a asigura utilizarea mai eficientă a resurselor bugetare, prin provizionarea fondului pe baza sumelor constatate ca fiind aferente operațiunilor restante de garantare a împrumuturilor.

Suma țintă reprezintă 9% din soldul împrumuturilor și al împrumuturilor garantate, inclusiv toate tipurile de operațiuni vizate (împrumuturi BEI, AMF și Euratom) în afara UE. Diferența dintre suma țintă și valoarea activelor nete ale fondului va rezulta în provizionarea de la linia bugetară 01040114 („Provizionarea Fondului de garantare”) la fond sau în plăți efectuate de la fond la buget, în cazul unui excedent.

Suma disponibilă pentru finanțarea fondului este asigurată prin linia bugetară 01040114 („Provizionarea Fondului de garantare”) inclusă la rubrica 4 („Relații externe”).

Plăți efectuate în cursul exercițiului financiar din bugetul general și la bugetul general

Provizionarea fondului

Pe baza operațiunilor restante de garantare a împrumuturilor care, la 31.12.2009, însumau 16 360,73 milioane EUR, o sumă de 138,88 milioane EUR, corespunzând provizionării pe 2009, a fost introdusă în linia bugetară 01040114 („Provizionarea Fondului de garantare”) pentru 2010 în situația cheltuielilor din bugetul general al Uniunii Europene pe anul 2011. Această sumă a fost plătită într-o singură tranșă de la buget la fond, la 28 februarie 2011.

Dobânzi din investirea activelor lichide ale fondului

Politica de investiții

Activele lichide ale fondului sunt investite în conformitate cu principiile de gestionare prevăzute în anexa la acordul dintre Comunitate și BEI, semnat la 23/25 noiembrie 1994, modificat prin Acordul suplimentar nr. 1 din 17/23 septembrie 1996, Acordul suplimentar nr. 2 din 26 aprilie/8 mai 2002, Acordul suplimentar nr. 3 din 25 februarie 2008 și Acordul suplimentar nr. 4 din 9 noiembrie 2010. În consecință, 20% din fond trebuie să facă obiectul unor investiții pe termen scurt (până la un an). Aceste investiții includ titluri mobiliare cu rată variabilă, indiferent de data scadenței, și titluri mobiliare cu rată fixă, cu o durată restantă până la scadență de maxim un an, indiferent de scadența lor inițială. Acest lucru se datorează faptului că titlurile mobiliare cu rată fixă sunt rambursabile la 100% din valoarea lor nominală la sfârșitul ciclului de viață, în timp ce titlurile mobiliare cu rată variabilă pot fi vândute în orice moment la un preț apropiat de 100%, indiferent de scadența lor reziduală. Pentru a menține echilibrul între diferitele instrumente care asigură lichiditatea cerută, un minimum de 100.000.000,00 EUR este păstrat în plasamente monetare, în special în depozite bancare.

Lista băncilor autorizate să accepte depozite este stabilită de comun acord de Comisie și BEI. Lista a făcut obiectul unor revizuiri periodice, în funcție de schimbările în ceea ce privește ratingul băncilor. Toate băncile dețin un rating Moody’s de cel puțin P1 pentru investițiile pe termen scurt sau un rating echivalent Standard & Poor’s sau Fitch. Plasamentele făcute la aceste bănci sunt reglementate de norme destinate să asigure un randament competitiv și să evite concentrarea riscurilor.

Performanța

Performanța menționată a fost realizată în contextul crizei financiare, precum și al unui mediu caracterizat de o rată foarte redusă a dobânzii.

În ansamblu, condițiile de piață s-au îmbunătățit ușor în 2010 în comparație cu 2009, datorită în special instituirii unui mecanism de salvare a țărilor din zona euro aflate în dificultate și măsurilor complementare luate de BCE, care au menținut un nivel scăzut al dobânzilor și au asigurat lichidități în cantități abundente.

Performanța protofoliului a fost mai mică de 13,26 puncte de bază față de nivelul de referință (pentru mai multe detalii, a se vedea secțiunea 2.4 intitulată „Performanță” din documentul de lucru al serviciilor). Deși performanța fondului a totalizat 1,40% în prima jumătate a anului 2010, în a doua jumătate a anului respectiv ea s-a deteriorat, deoarece problemele apărute în Grecia au avut un impact negativ asupra participațiunilor fondului în obligațiuni ale altor state membre din zona euro, în special Irlanda, Portugalia, Spania, Italia și Belgia. Creșterea decalajului dintre aceste țări și statele membre din zona euro notate cu AAA a contribuit puternic la performanța observată a fondului.

Venituri din dobânzi

În 2010, dobânzile generate de numerar și echivalentele de numerar, precum și de conturile curente ale fondului și de titlurile mobiliare se ridicau la 43 367 717,93 EUR, defalcate după cum urmează:

- Depozite și conturi curente : 1 359 361,52 EUR; este vorba despre situația la 31 decembrie 2010, luând în considerare și dobânzile aferente depozitelor bancare, în valoare de 1 253 213,48 EUR, precum și variațiile dobânzilor, în valoare de 91 363,69 EUR în 2010. Conturile curente au acumulat 14 784,35 EUR din dobânzi.

- Din titluri mobiliare : 40 351 233,09 EUR; această sumă include 39 633 686,93 EUR din dobânzile aferente titlurilor mobiliare și din variațiile dobânzilor acumulate în valoare de 1 396 474,35 EUR la 31 decembrie 2010. Dobânzile aferente titlurilor mobiliare sunt generate de fondurile plasate sub formă de titluri mobiliare, în conformitate cu principiile de investiție enunțate în acordul prin care BEI este mandatată să gestioneze disponibilitățile fondului. Această sumă trebuie ajustată cu suma de –678 928,19 EUR din titlurile mobiliare intrate în cursul anului ca diferență dintre prețul de intrare și valoarea de rambursare, repartizată pro rata temporis de-a lungul duratei reziduale de viață a titlurilor mobiliare deținute (corespunzătoare etalării primei sau reducerii înregistrate în contul de profit și pierderi).

Dobânzile percepute sunt înregistrate în rezultatele exercițiului financiar.

Sume recuperate de la debitorii care nu și-au achitat datoriile

Fondul nu dispune de nicio sumă care trebuie recuperată.

DATORIILE FONDULUI

Datoriile fondului corespund tuturor angajamentelor financiare datorate de fond.

Plăți în caz de nerespectare a obligațiilor de plată

În 2010, resursele fondului nu au fost utilizate pentru plăți în caz de nerespectare a obligațiilor de plată.

Remunerația BEI

Al doilea acord suplimentar la acord, semnat la 26 aprilie și 8 mai 2002, prevede ca remunerația băncii să fie stabilită prin aplicarea unor rate de comision anuale regresive la fiecare tranșă de active ale fondului. Această remunerație se calculează pe baza activelor medii anuale ale fondului.

Remunerația băncii pentru anul 2010 a fost stabilită la 715 037,50 EUR și a fost înregistrată în contul de profit și pierderi, precum și în contul de regularizare al bilanțului în pasiv.

[1] JO L 145, 10.6.2009, p. 10 (denumit în continuare „regulamentul”).

[2] Această sumă, de 747 058,18 EUR, include 715 037,50 EUR cheltuielile de gestionare a BEI și 32 020,67 EUR cheltuielile cu auditul extern în anul 2010 (a se vedea secțiunea „Pasive curente” din documentul de lucru al serviciilor Comisiei).

[3] Suma de 138 880 000,00 EUR a fost plătită fondului la 28 februarie 2011 de la bugetul general al Uniunii Europene.

[4] Regulamentul prevede ca operațiunile referitoare la țările candidate la aderare acoperite de fond să beneficieze în continuare, după data aderării, de garantare din partea UE. Începând cu data aderării, acestea nu mai sunt însă considerate acțiuni externe ale UE, nemaifiind acoperite de fond, ci direct de bugetul general al Uniunii Europene.

[5] IPSAS, International Public Sector Accounting Standards .

[6] Printre celelalte conturi de regularizare se numără, eventual, diferențele de rată de schimb, plătibile în cadrul altor pasive (în principal cheltuielile de recuperare datorate BEI).

[7] Disponibile pentru vânzare ( Available For Sale - AFS).

[8] Regulamentul (CE, Euratom) nr. 89/2007 al Consiliului din 30 ianuarie 2007 de modificare a Regulamentului (CE, Euratom) nr. 2728/94 al Consiliului privind constituirea unui Fond de garantare pentru acțiuni externe, JO L 22, 31.1.2007, p. 1.